تمارة مدينة مغربية جات فالساحل ديال المحيط الأطلسي و هيا تابعة ل عمالة الصخيرات تمارة ف الجهة ديال الرباط سلا قنيطرة ساكنين فيها 312828 واحد، على حسب لإحصاء لعام 2014. تمارة لمساحة ديالها 33،56 كيلومتر مربع. فالشمال ديالها الرباط وبيناتهم واحد الغابة محمية سميتها الحزام الأخضر و فالشرق ديالها تامسنا و الصخيرات فالجنوب إما الغرب فهي جات على المحيط الاطلسي تقريبا عدد السكان ديال تمارة 313،510 نسمة. تمارة مدينة دينامكية من السبعينات و هي تتطور كانت فاللول غير بادية و ناس لي كانو ساكنين فيها كلهم كانو فلاحة و الاقتصاد ديالهم كانو معولين فيه بشكل اساسي على زراعة من بعد غادي تزيد توسع المنطقة باش توصل لمدينة الرباط و فعام 1983 غادي تصاوب محافظة الصخيرات تمارة وهنا غادي تبدى تبان مراكز و معامل صناعية فتمارة جرهم ليها. الموقع المزيان ديال المدينة لي جات مابين الرباط و الدار بيضاء وهنا غادي تولي تمارة محور كبير فالصناعة و غادي يتحلو شركات و مصانع كبيرة فمجال الصناعات التقيلة فحال إنتاج الأسمنت والرخام والفلين والفحم وصناعات السيارات والطيران والتقنيات العالية. بحال، كان مصنع سيمة في تمارة من أوائل المجموعات الصناعية لي دارت ف المدينة سنة (1976) وصلات مبيعات ديالو بقيمة 737 مليون درهم (تقريبان 65 مليون يورو).